ai4bharat/Pralekha huggingface dataset:
श्रम आणि रोजगार मंत्रालय
भारतातील श्रमिकांवरील आंतरराष्ट्रीय श्रम संस्थेचा अहवाल
नवी दिल्ली, 17 मार्च 2021
आंतरराष्ट्रीय श्रम संस्थेचा “वैश्विक वेतन अहवाल 2020-21 : कोविडकाळातील वेतन व किमान वेतन” हा अहवाल संस्थेच्या अधिकृत संकेतस्थळावर उपलब्ध आहे.
भारतातील श्रमिकांचे सरासरी वेतनमान कमी व कामाचे तास जास्त असणे, आशिया व पॅसिफिक विभागातील सर्व प्रदेशांमध्ये श्रमिकांच्या वेतनमानात 2006-19 या कालखंडात झालेली लक्षणीय वाढ, या बाबतीत इतर राष्ट्रांसोबत भारतानेही घेतलेली आघाडी अश्या अनेक बाबींवर या अहवालात भाष्य आहे.
यानंतर सरासरी वेतनाची तुलना करताना, अहवालात लक्षात घेतलेला राष्ट्रीय पातळीवरील किमान वेतनदर, प्रतिदिन रु. 176/- हा आहे. परंतु प्रत्यक्ष वेतन याहून खूप जास्त आहे. विविध राज्यातील किमान वेतनाचा मध्य बघितला तर देशातील किमान वेतनदर प्रतिदिन रु. 269/- निश्चित करता येतो.
8 ऑगस्ट 2019 ला जारी झालेली वेतनसंहिता 2019 सर्वत्र लागू झाली असून त्यानुसार सर्व कामगारांना, मग ते संघटित क्षेत्रातले असोत वा असंघटीत- किमान वेतनाचा हक्क देण्यात आला आहे. वैधानिक प्रत्यक्ष वेतन या नवीन संकल्पनेला नवीन वेतनसंहितेत स्थान मिळाले आहे. किमान वेतनाचा सातत्याने आढावा घेतला जाणे आणि पाच वर्षांपर्यंतच्या ठराविक नियमित कालावधीनंतर तत्कालीन सरकारांनी त्यात सुधारणा कराव्यात असेही वेतन संहितेत नमूद आहे.
श्रम व रोजगार राज्यमंत्री  संतोषकुमार गंगवार यांनी आज राज्यसभेत एका लेखी उत्तरात ही माहिती दिली.
S.Thakur/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
आरोग्य आणि कुटुंब कल्याण मंत्रालय
भारतात एका दिवसात नोंदल्या जाणाऱ्या कोविड रुग्णांच्या संख्येत घसरण होण्याचा कल कायम, गेल्या 24 तासांत 16,504 नव्या कोविडग्रस्तांची नोंद
99 लाख 50 हजार कोविड मुक्त व्यक्तींसह जगातील एकूण सर्वात जास्त रोगमुक्त व्यक्ती भारतातील
गेल्या 11 दिवसांत एक कोटी चाचण्या करण्यात आल्या
नवी दिल्ली, 4 जानेवारी 2021
कोविड मुक्तीसाठी स्वीकारलेल्या सातत्यपूर्ण, समर्थ आणि आखीव दृष्टिकोनामुळे, भारतात रोज नोंदल्या जाणाऱ्या नव्या कोविडबाधितांच्या संख्येतील घसरण कायम राहिली आहे. गेल्या 24 तासांत,देशपातळीवरील कोविड बाधितांच्या संख्येत 16,504 नव्या बाधितांची वाढ झाली.
प्रतिदिन नोंद होणाऱ्या नव्या रुग्णांच्या संख्येत घसरण झाल्यामुळे, देशातील सक्रीय कोविड ग्रस्तांच्या संख्येत सातत्याने घसरण होत आहे. आतापर्यंतच्या एकूण कोविड ग्रस्तांची संख्या लक्षात घेता आता देशात फक्त 2.36% सक्रीय रुग्ण आहेत.
गेल्या 24 तासांत एकूण कोविड ग्रस्तांची संख्या 3,267 ने कमी झाली.
भारतात आतापर्यंत संख्या साडेसतरा कोटींहून जास्त म्हणजे 17,56,35,761 इतक्या कोविड चाचण्या करण्यात आल्या. गेल्या 24 तासांत 7,35,978 नमुने तपासण्यात आले.
देशातील कोविड संसर्ग चाचण्यांसाठीच्या पायाभूत सुविधांमध्ये मोठी वाढ झाली असून आता देशभरात 2,299 प्रयोगशाळांमध्ये या चाचण्या केल्या जात आहेत.
देशात गेल्या 11 दिवसांत एक कोटी चाचण्या करण्यात आल्या. चाचण्यांचे प्रमाण वाढवल्यामुळे सक्रीय कोविड ग्रस्तांच्या एकत्रित प्रमाणात 5.89% घट दिसून आली.
रुग्ण बरे होण्याचे प्रमाण सतत वाढत असल्यामुळे तसेच नव्या कोविडग्रस्तांची संख्या सातत्याने कमी होत असल्यामुळे, भारतातील एकूण कोविड मुक्तांची संख्या 1 कोटीच्या जवळपास पोहोचली आहे. एकूण कोविड मुक्तांची संख्या आज साडे नव्व्याण्णव लाखांच्या आसपास म्हणजे 99,46,867 इतकी असून त्यामुळे रोगमुक्तीचा दर 96.19% वर पोहोचला आहे.
देशात गेल्या 24 तासांच्या अवधीत 19,557 रुग्ण बरे झाले.
नव्याने रोगमुक्त झालेल्या कोविड बाधितांपैकी 76.76% रुग्ण देशातील 10 राज्ये आणि केंद्रशासित प्रदेशांत एकवटलेले आहेत.
देशभराचा विचार करता, एका दिवसात कोविडमुक्त झालेल्यांची संख्या केरळमध्ये सर्वाधिक म्हणजे 4,668 इतकी असून त्याखालोखाल महाराष्ट्रात 2,064 तर पश्चिम बंगालमध्ये 1,432 रुग्ण एका दिवसात कोविडमुक्त झाले आहेत.
नव्याने नोंद झालेल्या एकूण कोविड बाधितांपैकी 83.90% रुग्ण देशातील 10 राज्ये आणि केंद्रशासित प्रदेशांतील आहेत.
केरळमध्ये गेल्या 24 तासांत सर्वात जास्त म्हणजे 4,600 व्यक्ती नव्याने कोविडग्रस्त झाल्या. काल महाराष्ट्रात 3,282 तर पश्चिम बंगालमध्ये 896 नव्या कोविडग्रस्तांची नोंद झाली.
कोविडमुळे देशात गेल्या 24 तासांत मृत्यू पावलेल्या 214 रुग्णांपैकी 77.57% रुग्ण देशातील 10 राज्ये आणि केंद्रशासित प्रदेशांतील आहेत.
मृत्युमुखी पडलेल्यांपैकी 16.35% म्हणजे 35 रुग्ण महाराष्ट्रातील होते तर पश्चिम बंगालमध्ये 26 आणि केरळमध्ये 25 रुग्णांचा मृत्यू झाला.
U.Ujgare/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
कोविड-19 रुग्णांच्या उपचारासाठी ऑक्सिजन पुरवठा समृद्ध करणाऱ्या उपकरणाच्या उत्पादनासाठी 'डीएसटी' कडून वित्त सहाय्य
नवी दिल्ली, 9 एप्रिल 2020
सीएसआयआर- राष्ट्रीय रसायन प्रयोगशाळा, पुणे येथील परवानाधारक स्वामित्व तंत्रज्ञानावर आधारित जेन्रीच मेम्ब्रनेस या कंपनीला विज्ञान आणि तंत्रज्ञान विभागाने  कोविड-19 रुग्णांच्या उपचारासाठी विकसित केलेल्या मेम्ब्रने ऑक्सिजेनेटर उपकरणे  तयार करण्यासाठी वित्त सहाय्य देत आहे. नाविन्यपूर्ण, स्वदेशी हॉलो फायबर मेम्ब्रने तंत्रज्ञान, दबावाखाली  हवेमध्ये 35% पर्यंत समृद्ध ऑक्सिजन पुरवठा करते.
उपकरणांमध्ये मेम्ब्रने कार्टरेज, तेल मुक्त कॉम्प्रेसर, आउटपुट फ्लो मीटर, ह्युमिडीफायर बाटली, नासल-कॅन्युला आणि ट्यूबिंग आणि फिटिंग्ज असतात. मेम्ब्रने कार्टरेज, ऑक्सिजन आणि नायट्रोजन वेगळे करण्यास सक्षम असून जीवाणू, विषाणू आणि इतर कणांना प्रतिबंध करतो. निर्माण होणारी हवा वैद्यकीय श्रेणीची आहे.
हे उपकरण सुरक्षित आहे, त्याच्या क्रीयान्वयनासाठी प्रशिक्षित मनुष्यबळाची आवश्यकता नाही, किमान देखभाल आवश्यक आहे, पोर्टेबल आहे, सुटसुटीत आहे आणि साइटवर प्लग-अँड-प्ले सुविधा, जलद ऑक्सिजन-समृद्ध हवा प्रदान करते.
“कोविड-19 सह विविध रुग्णांच्या देखभालीसाठी ऑक्सिजन समृद्ध वैद्यकीय श्रेणीच्या हवेची आवश्यकता असते, जागतिक अनुभवानुसार 14% बाधित रुग्णांना श्वसनाच्या आधाराची गरज असते तर 4% लोकांना आयसीयु आधारित व्हेंटिलेटर ची गरज भासते. उर्वरित लोकसंख्येसाठी आणि श्वसनाचा त्रास असणाऱ्या अनेक लोकांसाठी हा नवोन्मेश उत्कृष्ट मूल्याचे आश्वासन प्रदान करतो”, असे डीएसटी सचिव प्राध्यापक आशुतोष शर्मा म्हणाले.
कोविड-19 चे एक गंभीर लक्षण म्हणजे श्वसनाला होणारा त्रास, ज्यासाठी त्वरित कृत्रिम श्वास पुरविणे गरजेचे असते, अति दक्षता विभागातून सुट्टी दिलेल्या रुग्णाच्या उपचारासाठी देखील हे उपकरण उपयोगी आहे. हे उपकरण सीओपीडी, दम, फुफ्फुसाचा आजार, वेळेआधी जन्मलेले बालक, सर्पदंश आदी विविध आणि श्वसना संबंधीच्या रुग्णांचे उपचार करण्यासाठी उपयुक्त आहे.
संबंधित वातावरणात या उपकरणाची चाचणी आणि प्रमाणीकरण पूर्ण झाले असून तीन महिन्यात या उपकरणाचे मोठ्या प्रमाणत उत्पादन करू शकणाऱ्या वैद्यकीय उपकरण निर्मिती कंपन्यांसोबत बोलणी सुरु असून जेन्रीच, स्टार्टअपला डीएसटी- राष्ट्रीय विज्ञान व तंत्रज्ञान उद्योजक विकास मंडळ  आणि उद्योजक विकास केंद्र, , पुणे पाठबळ देत आहे.

U.Ujgare/S.Mhatre/P.Malandkar
(
आरोग्य आणि कुटुंब कल्याण मंत्रालय
कोविड-19 संदर्भातली ताजी स्थिती
नवी दिल्ली, 18 एप्रिल 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने एकत्रित उपाययोजना करत आहे. या सर्व उपाययोजना आणि व्यवस्थापनांवर सर्वोच्च पातळीवर नियमित देखरेख ठेवली जात आहे.
कृती आराखड्याच्या प्रभावी अंमलबजावणीचे चांगले परिणाम 23 राज्ये/केंद्रशासित प्रदेशातील 47 जिल्ह्यांमध्ये आता दिसू लागले आहेत. कर्नाटकच्या कोडगु जिल्ह्यात गेल्या 28 दिवसांत एकही नवा रुग्ण आढळला नसून पुद्दुचेरीच्या माहे जिल्ह्यासोबत आता याही जिल्ह्याचे नाव जोडले गेले आहे. 12 राज्यातल्या 22 जिल्ह्यात गेल्या 14 दिवसात कोरोनाचा एकही नवा रुग्ण आढळलेला नाही.
यामध्ये :
- बिहारचे लखिमसराय, गोपालगंज, भागलपूर जिल्हे
- राजस्थानचे धोलपुर आणि उदयपूर जिल्हे
- जम्मू काश्मीरचा पुलवामा
- मणिपूरचा थौबाल
- कर्नाटकचा चित्रदुर्ग
- पंजाब- होशिंगपूर
- हरियाणा-रोहतक आणि चरखी दादरी
- अरुणाचल प्रदेश –लोहित
- ओडिशा-भद्रक
- आसाम –करीमगंज, गोलाघटा, कामरूप, ग्रामीण, नालाबाडी आणि दक्षिण साल्मारा
- पश्चिम बंगाल-जलपैगुडी
- आंध्रप्रदेश-विशाखापट्टणम
यांचा समावेश आहे.
सध्या देशात कोरोनाच्या रुग्णांचा मृत्यूदर 3.3%. इतका आहे. वयोगटानुसार मृत्यूदराचे प्रमाण पुढीलप्रमाणे :-
- 0-45 - 14.4 %
- 45- 60 -10.3 %
- 60-75 -33.1%
- 75 च्या वर- 42.2 %
आकडेवारीनुसार असे दिसते की, 75 टक्के मृत्यू 60 वर्षं वयाच्या वरच्या रुग्णांचे झाले आहेत तर 83 टक्के मृत्यू मध्ये रुग्णांना इतर काही आजार असल्याचेही आढळले आहे.
विविध आजार असलेल्या लोकांना या आजाराचा अधिक धोका असल्याचे जे तथ्य या आधी सांगितले होते, ते यातून अधोरेखित होत आहे.
जगभरातील चाचण्यांच्या पद्धतीचा आढावा घेतल्यानंतर ICMR च्या राष्ट्रीय कृतीदलाने सर्व राज्यांना त्या आधारावर मागर्दर्शक तत्वे पाठवली आहेत. या मार्गदर्शक तत्वांची यादी इथे बघता येईल :- https://www.mohfw.gov.in/pdf/ProtocolRapidAntibodytest.pdf
त्याशिवाय, कुठलीही रॅपिड टेस्ट सुरु करण्यापूर्वी, राज्यांनी कोविड-19 संदर्भातल्या चाचण्यांबद्दलची सर्व माहिती आणि आकडेवारी ICMR च्या संकेतस्थळावर  अपलोड करायची आहे.
सध्या देशात कोरोनाचे एकूण 14,378 रुग्ण असून 1992 रुग्ण उपचारानंतर बरे झाले आहेत. रुग्ण बरे होण्याचे प्रमाण 13.82% इतके आहे .
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf .
G.Chippalkatti/R.Aghor/P.Malandkar
(
शिक्षण मंत्रालय
केंद्रीय शिक्षणमंत्री उद्या निपुण  भारत या योजनेचा करणार शुभारंभ
केंद्रसरकारच्या शिक्षण मंत्रालयाचा शालेय शिक्षण आणि साक्षरता विभाग, उद्या म्हणजेच दिनांक 5 जुलै 2021 रोजी समजून घेत वाचनातील प्राविण्य मिळवणे आणि संख्यावाचन या साठी सुरू करण्यात येणाऱ्या राष्ट्रीय योजनेचा प्रारंभ करणार आहेत. केंद्रीय शिक्षणमंत्री श्री. रमेश पोखरियाल निशंक यांच्या हस्ते द्रुकश्राव्य माध्यमाद्वारे या योजनेचा शुभारंभ होईल.
या कार्यक्रमा दरम्यान निपुण भारत योजनेची माहिती देणारी एक लघुचित्रफीत दाखविली जाणार असून , राष्ट्रगीत आणि या योजनेच्या अंमलबजावणीची मार्गदर्शक तत्त्वे देखील समजावून सांगितली जाणार आहेत. सर्व राज्ये आणि केंद्रशासित प्रदेशांतील शालेय शिक्षण विभागातील वरिष्ठ अधिकारी,सर्व विभागातील वरिष्ठ अधिकारी आणि संस्था प्रमुखही या कार्यक्रमासाठी उपस्थित राहतील.
'निपुण भारत'चा प्रारंभ म्हणजे दिनांक 29 जुलै, 2020 रोजी जाहीर करण्यात आलेल्या राष्ट्रीय शैक्षणिक धोरण 2020 च्या अंमलबजावणी करण्यासाठी योजलेल्या अनेक उपाययोजनांपैकी शालेय शिक्षण आणि साक्षरता विभागाने उचललेले एक महत्त्वपूर्ण पाऊल आहे.
पायाभूत साक्षरता आणि अंक साक्षरतेचे सार्वभौम अधिग्रहण सुनिश्चित करण्यासाठी सक्षम वातावरण निर्माण करणे हे निपुण भारत मिशनचे लक्ष्य आहे, जेणेकरुन प्रत्येक मुलाला 2026-27 पर्यंत त्याच्या तिसऱ्या इयत्तेपर्यंत वाचन, लेखन आणि अंकलेखन या विषयात आवश्यक शैक्षणिक क्षमता प्राप्त होईल. निपुण भारत शालेय शिक्षण आणि साक्षरता विभाग राबविणार असून समग्र शिक्षा या नावाने या केंद्रसरकार पुरस्कृत योजनेअंतर्गत सर्व राज्ये आणि केंद्रशासित प्रदेशात राष्ट्रीय-राज्य-जिल्हा-गट-शाळा स्तरावर या योजनेची पाच स्तरीय अंमलबजावणी करणारी यंत्रणा सुरू करण्यात येईल.
पर्यटन मंत्रालय
केंद्रीय पर्यटन राज्यमंत्री प्रल्हादसिंह पटेल यांनी स्वदेश दर्शन योजनेंतर्गत मिझोरममधील जागतिक दर्जाच्या “तेंझाल गोल्फ रिसॉर्ट” प्रकल्पाचे केले आभासी उद्घाटन
नवी दिल्ली, 4 ऑगस्ट 2020
केंद्रीय संस्कृती व पर्यटन राज्यमंत्री  प्रल्हादसिंह पटेल यांनी मिझोरमचे पर्यटनमंत्री रॉबर्ट रोमाविया रोयटे आणि मिझोरम सरकारच्या पर्यटन विभागाचे आयुक्त व सचिव एस्तेर लाल रुआतकीमी यांच्या उपस्थितीत भारत सरकारच्या पर्यटन मंत्रालयाच्या ‘स्वदेश दर्शन’ योजनेंतर्गत राबविल्या जाणाऱ्या “तेंझाल गोल्फ रिसॉर्ट” प्रकल्पाचे आभासी पद्धतीने उद्घाटन केले.
स्वदेश दर्शन-ईशान्य सर्कीट अंतर्गत, नवीन पर्यावरणपूरक पर्यटनाच्या एकात्मिक विकासासाठी स्वदेशी दर्शन-ईशान्य विभागातील मिझोरमच्या तेंझाल आणि साऊथ झोटे च्या सेर्शिप व रीक जिल्ह्यात 92.25 कोटी रुपये किमतीचा हा प्रकल्प मंजूर करण्यात आला. त्यापैकी 64.48 कोटी रुपये तेंझाल येथील गोल्फ कोर्ससह विविध घटकांसाठी मंजूर करण्यात आले आहेत.
बहुतेक देशांच्या तुलनेत भारतात हवामानविषयक परिस्थिती अधिक अनुकूल असल्याने भारतात गोल्फ पर्यटनाची प्रबल क्षमता आहे. देशातील नयनरम्य निसर्गस्थळे आणि एकमेवाद्वितीय अशी आतिथ्य सेवा देखील भारतातील गोल्फ पर्यटन क्षेत्रात पूरक ठरत आहे. आज भारतामध्ये एकूण 230 हून अधिक गोल्फ कोर्स आहेत. भारत सरकारचे पर्यटन मंत्रालय देशातील गोल्फ पर्यटनाच्या विकासासाठी उत्प्रेरक आणि सक्रीय समर्थक म्हणून काम करण्याचे प्रयत्न करीत आहे. आंतरराष्ट्रीय स्तरावरील अनेक गोल्फ कोर्स भारतामध्ये आहेत आणि भारतात आयोजित केलेल्या गोल्फ स्पर्धाही देशांतर्गत आणि आंतरराष्ट्रीय पर्यटकांना आकर्षित करतात. गोल्फ पर्यटनातील वाढती रुची ओळखून आंतरराष्ट्रीय आणि देशांतर्गत पर्यटकांना आकर्षित करण्यासाठी उत्पादन म्हणून गोल्फ पर्यटनाला प्रोत्साहन देण्यासाठी पर्यटन मंत्रालय एक व्यापक आणि समन्वित आराखडा तयार करीत आहे.
तेंझाल येथील गोल्फ कोर्सची रचना कॅनडामधील अव्वल क्रमांकाची गोल्फ कोर्स वास्तुविशारद कंपनी म्हणून ओळख असलेल्या ग्रॅहॅम कूक आणि असोसिएट्स यांनी केली आहे. एकूण क्षेत्रफळ 105 एकर असून 18 होल सह गोल्फचे मैदान 75 एकर क्षेत्रफळावर आहे. अमेरिकेतील रेन बर्ड यांची स्वयंचलित स्प्रिंकलर सिंचन प्रणाली आहे. आंतरराष्ट्रीय दर्जाच्या सुविधांसाठी याची रचना केली गेली आहे. तेथे जागतिक दर्जाचे सायबेरियन पाईन लाकूड वापरून 30 पर्यावरणपूरक बांबूच्या झोपड्या, उपहारगृह खुल्या हवेतील फूड कोर्ट, स्वागतकक्ष आणि प्रतीक्षागृह इत्यादी सुविधा आहेत. सर्व सायबेरियन पाइनवुडसह बांधले गेले आहेत आणि पूर्णपणे जागतिक दर्जाचे फर्निचर व फिक्स्चरसह सुसज्ज आहेत.
तेंझाल गोल्फ कोर्सचा स्पर्धात्मक फायदा म्हणजे तो वाजवी किंमतीत दर्जेदार गोल्फ खेळण्याचा अनुभव आणि आंतरराष्ट्रीय सुविधा देईल.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
पर्यावरण, वन एवं जलवायु परिवर्तन मंत्रालय
देशातल्या संरक्षित क्षेत्रांची क्रमवारी लावून त्यांना दरवर्षी सर्वोत्कृष्टतेचा पुरस्कार देणार - प्रकाश जावडेकर
नवी दिल्ली, 11 जानेवारी 2021
पर्यावरण, वन आणि हवामान बदल मंत्री प्रकाश जावडेकर यांनी आज देशातल्या 146 राष्ट्रीय उद्याने आणि वन्यजीव अभयारण्य यांच्यासाठी व्यवस्थापन परिणामकारकता मूल्यांकन  पत्रक जाहीर केले. सध्या देशामध्ये 903 स्थाने संरक्षित क्षेत्रे आहेत. या संरक्षित स्थानांनी देशाच्या एकूण भौगोलिक क्षेत्रफळापैकी 5 टक्के क्षेत्र व्यापले आहे. संरक्षित क्षेत्राच्या कार्यक्षमतेचे मूल्यांकन करण्यासाठी व्यवस्थापन परिणामकारकता मूल्यांकन करण्याची आवश्यकता आहे.
या कार्यक्रमामध्ये बोलताना प्रकाश जावडेकर म्हणाले, इतर देश जे साध्य करू शकले नाहीत, ते भारताने साध्य केले असून आज भारतामध्ये समृद्ध जैवविविधता आहे. जगातल्या वाघ्रसंख्येपैकी 70 टक्के वाघ भारतामध्ये आहेत तर अशियाई सिंहांचे प्रमाणही 70 टक्के आहे. तसेच जगाच्या संख्येमध्ये 60 टक्के बिबटे भारतात आहेत. या विशाल मार्जार परिवारातल्या प्राण्यांची भरपूर संख्या भारतात आहे. विशेष म्हणजे या वन्यप्राण्यांची वाढती संख्या अन्नसाखळीच्या दृष्टीने आणि एकूण परिसंस्थेसाठी अतिशय चांगली गोष्ट दर्शवित असल्याचे पर्यावरण मंत्री जावडेकर म्हणाले.
यावर्षीपासून देशातल्या दहा राष्ट्रीय उद्यानांना, 5 किनारपट्टी आणि सागरी उद्यानाना तसेच पाच वन्य प्राणी संग्रहालयांना सर्वोत्कृष्टतेचा पुरस्कार देण्यात येणार असल्याचे जावडेकर यांनी यावेळी जाहीर केले. त्यांची क्रमवारी लावून पुरस्कार देण्यात येणार आहे.
संरक्षित क्षेत्राचे व्यवस्थापन परिणामकारक मूल्यांकन  हे व्यवस्थापकांसाठी एक महत्वाचे उदयोन्मुख साधन बनत आहे. या माध्यमातून संरक्षित क्षेत्रांचे व्यवस्थापन प्रणलीमध्ये सरकार आणि आंतरराष्ट्रीय संस्थांची बलस्थाने आणि कमकुवतपणा जाणून घेता येतो.
वन्यजीव आणि संरक्षित क्षेत्राचे विविध पैलू जाणून घेण्यासाइी एमईई एक अतिशय महत्वाचा दस्तऐवज मानला जातो. यामुळे संरक्षित क्षेत्राचा विस्तार करणे शक्य आहे. तसेच सागरी संरक्षित क्षेत्रासाठी नवीन आराखडा तयार करण्यासाठीही या दस्तऐवजाचा उपयोग होत आहे.
भारतीय प्राणी संग्रहालयाच्या व्यवस्थापन परिणामकारकता मूल्यांकनाचा आराखडा यावेळी प्रकाश जावडेकर यांनी प्रसिद्ध केला. हा आराखडा तयार करण्यासाठी मार्गदर्शक तत्वे, निकष आणि मूल्यांकनासाठी संकेतक निश्चित करण्यात आले आहेत. यामध्ये प्राणीसंग्रहालयाच्या सर्वंकष विचार करण्यात येणार आहे.
मूल्यांकन निकष निश्चित करताना पारंपरिक संकल्पनांच्याही पुढे जाऊन विचार करण्यात आला आहे. त्यामध्ये प्राण्यांचे कल्याण, पशु संवर्धन, पालन पोषण आणि स्त्रोत तसेच वित्तीय शाश्वत व्यवस्थापन यांचाही विचार केला जात आहे, असे पर्यावरण मंत्री जावडेकर यांनी सांगितले.
भारतातल्या 146 राष्ट्रीय उद्याने आणि वन्यजीव अभयारण्यांचा 2018-19 चा एमईई म्हणजेच व्यवस्थापन परिणामकारक मूल्यांकन अहवालM.Chopade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 256
पंतप्रधान कार्यालय
इंडोनेशिया, मलेशिया आणि सिंगापूर दौऱ्याआधी पंतप्रधानांचे वक्तव्य
नवी दिल्ली, 28 मे 2018
इंडोनेशिया, मलेशिया आणि सिंगापूर दौऱ्यावर रवाना होण्याआधी पंतप्रधानांचे वक्तव्य खालीलप्रमाणे-
‘मी 29 मे ते 2 जून 2018’ या कालावधीत इंडोनेशिया, मलेशिया आणि सिंगापूरच्या दौऱ्यावर जात आहे. या तिन्ही देशांबरोबर भारताची मजबूत धोरणात्मक भागीदारी आहे.
इंडोनेशियाचे राष्ट्रपती जोको व्हिडोडो यांच्या निमंत्रणानुसार मी 29 मे रोजी जकार्ता येथे असणार आहे. पंतप्रधान म्हणून इंडोनेशियाचा माझा हा पहिलाच दौरा आहे. 30 मे रोजी राष्ट्रपती जोको व्हिडोडो यांच्यासोबतच्या चर्चेसाठी तसेच भारत-इंडोनेशियाच्या मुख्य कार्यकारी अधिकाऱ्यांच्या मंचांसोबतच्या संयुक्त संवादासाठी उत्सुक आहे. मी इंडोनेशियामध्ये भारतीय समुदायाला संबोधित देखील करणार आहे.
भारत आणि इंडोनेशियाचे संबंध दृढ आणि मैत्रीपूर्ण आहेत तसेच उभय देशांमध्ये ऐतिहासिक आणि सांस्कृतिक संबंध देखील आहेत. उभय देशांमध्ये बहुवासी, बहु धार्मिक, बहुविध आणि मुक्त समाज आहे. मला विश्वास आहे की, माझ्या या दौऱ्यामुळे आशियाच्या दोन मोठ्या लोकशाहींमध्ये तालबद्धता निर्माण होईल आणि भविष्यात आमचे द्विपक्षीय संबंध अधिक दृढ होतील.
31 तारखेला सिंगापूरला जाताना नवीन मलेशिया नेतृत्वाचे अभिनंदन करण्यासाठी अगदी थोड्या वेळासाठी मलेशियाला थांबणार आहे. मी पंतप्रधान डॉ. महाथीर मोहम्मद यांना भेटण्यास उत्सुक आहे.
सिंगापूर दौऱ्यादरम्यान मी फाइनटेक, कौशल्य विकास, शहरी नियोजन आणि कृत्रिम बुद्धीमत्ता या क्षेत्रात भारत-सिंगापूर भागीदारी अधिक बळकट करण्यावर लक्ष केंद्रीत करणार आहे. शहरी विकास, नियोजन, स्मार्ट सिटीज आणि पायाभूत सुविधा विकास यासारख्या क्षेत्रात सिंगापूर हा भारताचा मुख्य भागीदार आहे. माझ्या सिंगापूर दौऱ्यामुळे भविष्यात उभय देशांचे संबंध अधिक मजबूत होण्याच्या संधी निर्माण होतील.
31 मे रोजी मी, भारत-सिंगापूर उद्योग आणि नवोन्मेष प्रदर्शनाला भेट देणार आहे. सिंगापूरच्या प्रमुख मुख्य कार्यकारी अधिकाऱ्यांसोबत व्यवसाय आणि गुंतवणूक संधींबाबत चर्चा केल्यानंतर मी व्यावसायिक आणि समुदाय कार्यक्रमांना संबोधित करणार आहे.
1 जून रोजी मी सिंगापूरचे राष्ट्रपती हलिमा याकोब यांची भेट घेणार आहे. तसेच सिंगापूरचे पंतप्रधान ली यांच्यासोबत शिष्टमंडळस्तरीय चर्चा देखील करणार आहे. नानयांग तांत्रिकी विद्यापीठातील तरुण विद्यार्थ्यांशी संवाद साधायला मी उत्सुक आहे.
त्याच दिवशी संध्याकाळी मी शांगरी-ला डायलॉग येथे भाषण देणार आहे. भारतीय पंतप्रधान येथे भाषण देण्याची ही पहिलीच वेळ आहे. प्रांतीय सुरक्षा आणि प्रदेशामध्ये स्थिरता आणि शांती कायम राखण्यासाठी भारताचा दृष्टीकोन मांडण्याची ही उत्तम संधी आहे.
2 जून रोजी क्लिफफोर्ड पीर जिथे 27 मार्च 1948 रोजी गांधीजींच्या अस्थि समुद्रात विसर्जित केल्या होत्या तिथे एका फलकाचे उद्घाटन करणार आहे. भारतीय सभ्यतेशी संबंध असलेल्या काही प्रार्थनास्थळांना देखील मी भेट देणार आहे.
माझ्या दौऱ्यातील शेवटचा कार्यक्रम म्हणजे सिंगापूरमधील चांगी नौदल तळाला भेट, जिथे मी भारतीय नौदल जहाज आयएनएस सातपुरला भेट देऊन मी भारतीय नौदल आणि रॉयल सिंगापूर नौदलाचे अधिकारी आणि खलाशांशी संवाद साधणार आहेत.
मला विश्वास आहे की , माझ्या इंडोनेशिया, मलेशिया आणि सिंगापूर दौऱ्यामुळे सरकारच्या ॲक्ट इस्ट पॉलिसीला बळकटी प्राप्त होईल आणि तिन्ही देशांसोबत आपले संबंध अधिक दृढ होतील.
B.Gokhale/S.Mhatre/P.Kor
(Visitor Counter : 59
सांस्कृतिक मंत्रालय
आंतरराष्ट्रीय योग दिनानिमित्त केंद्रीय संस्कृती मंत्रालयाद्वारे महाराष्ट्रात 4 ठिकाणी योग आणि सांस्कृतिक कार्यक्रम आयोजित करण्यात येणार
केंद्रीय संस्कृती मंत्रालय, दिनांक 21 जून रोजी आंतरराष्ट्रीय योग दिन साजरा करत असून यावर्षी 'योग-एक भारतीय वारसा या अभियानांतर्गत हा आंतरराष्ट्रीय योग दिन' साजरा करण्यात येत आहे.
योग दिवस देशातील 75 सांस्कृतिक ठिकाणी साजरा केला जाईल आणि 45 मिनिटे योगाभ्यास त्यानंतर 30 मिनिटांचे सांस्कृतिक कार्यक्रम यावेळी सादर करण्यात येतील. या उपक्रमासाठी महाराष्ट्रातील चार स्थळे निवडली गेली आहेत. आगा खान पॅलेस -पुणे, कान्हेरी लेणी-मुंबई, वेरूळ लेणी-औरंगाबाद आणि जुने उच्च न्यायालय इमारत- नागपूर,ही ती चार स्थळे आहेत.केंद्राने संरक्षित केलेली राष्ट्रीय महत्त्वाची अशी ही चार स्मारके आहेत.
आगा खान पॅलेस- पुणे आणि कान्हेरी लेणी- मुंबई ही भारतीय पुरातत्व सर्वेक्षण विभागाच्या मुंबई विभागाअंतर्गत येतात, वेरूळ लेणी-औरंगाबाद, भारतीय पुरातत्व सर्वेक्षणाच्या, औरंगाबाद विभागात तर , जुनी उच्च न्यायालय ईमारत- नागपूर हे भारतीय पुरातत्व सर्वेक्षण नागपूर विभागाअंतर्गत येतात.
आगाखान पँलेस पुणे आणि जुना उच्च न्यायालय इमारत, नागपूर येथे अनुक्रमे मुंबई सर्कल आणि नागपूर सर्कलअंतर्गत योग प्रशिक्षक सकाळी 7 ते सकाळी 7.30 या दरम्यान योग साधना सादर करतील आणि दक्षिण-मध्य विभाग सांस्कृतिक केंद्र,नागपूरद्वारे सकाळी 7.30 ते 8.15 पर्यंत,सांस्कृतिक कार्यक्रम सादर केले जातील.
तसेच मुंबई सर्कल आणि औरंगाबाद सर्कल यांच्या द्वारे , कान्हेरी लेणी-मुंबई येथे आणि औरंगाबाद सर्कल -वेरूळ लेणी येथे अनुक्रमे , योग प्रशिक्षक सकाळी 7 ते सकाळी 7.30 या दरम्यान योग साधना सादर करतील आणि त्यानंतर संगीत नाटक अकादमीद्वारे सकाळी 8.15 पर्यंत सांस्कृतिक कार्यक्रम सादर केले जातील.
संस्कृती मंत्रालयाने योगासनांचे प्रात्यक्षिक 75 ऐतिहासिक वास्तुंमध्ये आयोजित केले आहे. याचाच एक भाग म्हणून योगासनांचे प्रात्यक्षिक मुंबईतील वरळी येथील नेहरू सायन्स सेंटर मध्ये देखील उद्या सकाळी 7 पासून आयोजित करण्यात येईल.
पुणे आणि नागपूर येथील कार्यक्रम दूरदर्शनवरून थेट प्रक्षेपित केले जातील.
युवा व्यवहार आणि क्रीडा मंत्रालय
पुदुच्चेरी येथे 25 व्या राष्ट्रीय युवा महोत्सवाचे पंतप्रधानांकडून उद्घाटन
पंतप्रधानांनी स्टार्ट-अप इंडियाला प्रोत्साहन दिल्यामुळे आज भारताला जगातील पहिल्या तीन स्टार्ट-अप राष्ट्रांमध्ये स्थान मिळाले आहे: अनुराग ठाकूर
नवी दिल्ली, 12 जानेवारी 2022
पंतप्रधान नरेंद्र मोदी यांनी आज व्हिडिओ कॉन्फरन्सिंगद्वारे पुदुच्चेरी येथे 25 व्या राष्ट्रीय युवा महोत्सवाचे उद्घाटन केले. आज स्वामी विवेकानंद यांची जयंती असून हा दिवस राष्ट्रीय युवा दिन म्हणून पाळला जातो. या कार्यक्रमादरम्यान, पंतप्रधानांनी “माझ्या स्वप्नांमधील भारत ” आणि “भारतीय स्वातंत्र्य चळवळीचे दुर्लक्षित नायक ” या विषयावरील निवडक निबंध प्रसिद्ध केले. दोन संकल्पनांवर 1 लाखाहून अधिक तरुणांनी सादर केलेल्या निबंधांमधून हे निबंध निवडण्यात आले आहेत.
आजच्या राष्ट्रीय युवा दिनाच्या महत्त्वपूर्ण प्रसंगी युवकांना संबोधित केल्याबद्दल, अनुराग ठाकूर यांनी पंतप्रधानांचे आभार मानले. ठाकूर म्हणाले की स्वामी विवेकानंद हे आपल्या सर्वांसाठी प्रेरणास्रोत आहेत, ज्यांची जयंती 12 जानेवारी हा दिवस राष्ट्रीय युवा दिन म्हणून साजरा केला जातो. आंतरराष्ट्रीय व्यासपीठावर भारताचा संदेश आणि दृष्टिकोन मांडणाऱ्या आणि जगामध्ये देशाची प्रतिमा मजबूत करणाऱ्या स्वामी विवेकानंद यांच्या जीवनातून आपल्याला खूप काही शिकण्यासारखे आहे, असे ते म्हणाले.
अनुराग ठाकूर पुढे म्हणाले की, आपल्या पंतप्रधानांच्या सक्षम नेतृत्वाखाली आपला देश पुढे जात असतानाच, पंतप्रधानांच्या मार्गदर्शनाखाली देशाला नवी दिशा देण्यासाठी युवकही पूर्णपणे सज्ज झाले आहेत.
ठाकूर म्हणाले की, आपण स्वातंत्र्याचा अमृत महोत्सव साजरा करत असताना देशाच्या स्वातंत्र्यासाठी लाखो तरुणांनी दिलेले बलिदान आपण विसरता कामा नये. तसेच आपण आपल्या स्वातंत्र्याच्या 100व्या वर्षात पोहोचेपर्यंत देश नवीन शिखरे गाठेल हे सुनिश्चित करण्यासाठी तरुणांनी आता कठोर परिश्रम केले पाहिजेत.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
कार्मिक, सार्वजनिक तक्रार आणि निवृत्ती वेतन मंत्रालय
रोजगार मेळा भारताच्या आत्मनिर्भर आणि स्वावलंबनाच्या दिशेने मोठे पाऊल- केंद्रीय पर्यावरण आणि हवामान बदल राज्यमंत्री अश्विनी कुमार चौबे यांचे प्रतिपादन
केंद्र शासनाच्या विविध 14 विभागात नोकरी मिळालेल्या 108 उमेदवारांना रोजगार मेळा अंतर्गत नियुक्ती पत्र प्रदान
नागपूर 20 जानेवारी 2023
आज नागपूरमध्ये भारतीय भूविज्ञान सर्वेक्षण संस्था , भारतीय खाण ब्युरो , आयकर , डाक विभाग, सांख्यिकी विभाग , कर्मचारी भविष्य निधी संघटन , एम्स , कर्मचारी विमा महामंडळ , केंदीय प्रत्यक्ष कर मंडळ या केंद्र शासनाच्या विविध 14 विभागात नोकरी मिळालेल्या 108 उमेदवारांना रोजगार मेळा अंतर्गत नियुक्ती पत्र दिले जात आहे . भारताच्या आत्मनिर्भर आणि स्वावलंबनाच्या दिशेने हे एक मोठे पाऊल असून देशाला विकसित करण्याच्या दृष्टीने हे महत्वाचे आहे , असे प्रतिपादन केंद्रीय पर्यावरण आणि हवामान बदल राज्यमंत्री अश्विनी कुमार चौबे यांनी आज नागपुरात केले . याप्रसंगी नागपूर विभागाचे प्रधान आयकर आयुक्त के.एम. बाली, राष्ट्रीय प्रत्यक्ष कर अकादमी –एनएडीटीचे प्रधान महासंचालक संजय पुरी , ईपीएफओचे आयुक्त शेखर कुमार प्रामुख्याने उपस्थित होते.
पंतप्रधान नरेंद्र मोदी यांच्या हस्ते व्हिडिओ कॉन्फरसिंगच्या माध्यमातून देशभरात 71 हजार नियुक्तीपत्र वितरण कार्यक्रम झाला .त्यावेळी नागपूरातील राजनगरस्थित राष्ट्रीय अग्निशमन सेवा महाविद्यालय –एनएफएससी येथील सभागृहात अश्विनी कुमार चौबे यांच्या उपस्थितीत नियुक्तीपत्र वितरण झाले . याप्रसंगी चौबे यांच्यासह आयकर , ईपीएफओ , वस्तू सेवा कर विभागाच्या वरिष्ठ अधिकारी यांनी पंतप्रधानांच्या संबोधनाचे थेट प्रक्षेपण बघितले . या मेळ्यात आयकर, वस्तू सेवा कर, ईएसआयसी, डाक विभाग, रेल्वे विभागाचे अधिकारी उपस्थित होते.
D.Wankhede/D.Dubey/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75